
Për një ndryshim në vendimin nr.552, datë 14.11.1994, të këshilli të ministrave, "Për miratimin e rregullores për prodhimin, shumëzimin, përpunimin, vlerësimin, tregtimin, kontrollin e farave të fidanëve dhe për ruajtjen e trajtimin e materialit gjenetik bimor"

Në mbështetje të nenit 100 të Kushtetutës dhe të neneve 14 dhe 25, të ligjit nr.7659, datë 12.1.1993, "Për farat dhe fidanët", me propozimin e ministrit të Bujqësisë dhe Ushqimit, Këshilli i Ministrave

Vendosi:

1. Pas paragrafit të parë të nenit 6, të rregullores, "Për prodhimin, shumëzimin, përpunimin, vlerësimin, tregtimin, kontrollin e farave e fidanëve dhe për ruajtjen e trajtimin e materialit gjenetik bimor", shtohet ky paragraf.
"Anëtarët dhe sekretari i komisionit të farave dhe fidanëve shpërblehen në shumën 5 000 (pesë mijë) lekë për çdo mbledhje të komisionit.
2. Ngarkohet Ministria e Bujqësisë dhe Ushqimit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

